Паоло Рока

Паоло Рока (роден 1952 година) е аргентинско-италијански стопанственик, извршен директор на Техинт Гроуп, која ги поседува Тенарис, Терниум и други компании кои работат во инженерскиот, градежниот и енергетскиот сектор. Тој е исто така претседател и извршен директор на Тенарис и претседател на Терниум.

 Ран живот 
Паоло Рока е роден во Милано, Италија, во 1952 година. Тој е син на Роберто Рока, кој бил почесен претседател на Техинт, и внук на Агостино Рока, основач на оваа индустриска групација. Паоло Рока дипломирал политички науки на Универзитетот во Милано. Во 1985 година продолжил со МБА на бизнис универзитетот на Харвард.

 Кариера 
Откако бил помошник на извршниот директор на Светската банка, во 1985 година Паоло Рока ја започнал својата кариера во Techint Group како помошник на претседателот на одборот на директори. Во 1990 година ја презел функцијата извршен потпретседател на Сидерка.

 Техинт 
Од 2002 година е извршен директор на Тенарис и Техинт. Покрај тоа, тој е претседател на одборот на директори на Тамса и на одборот на директори на Терниум и директор на Techint Financial Corporation. Рока ја предводел Techint во серија аквизиции во Латинска Америка и во светот, што доведло до развој на операции во повеќе од 20 земји.

 Случај „Тетратки“ 
Во ноември 2018 година, Рока бил обвинет од аргентинскиот судија кој ја надгледувал истрагата за таканаречениот скандал со тетратки, како дел од случајот со мито. Обвиненијата произлегле од сведочењето дека извршениот директор на компанијата плаќал мито за да го забрза надоместокот на групата на Рока што произлегол од национализацијата на СИДОР од страна на венецуелската влада.

Во април 2019 година, аргентинскиот апелационен суд ги отфрлил сите обвиненија против Рока, ослободувајќи го.

 Одбори и награди 
Паоло Рока е член на извршниот комитет на Светската асоцијација за челик и бил претседател на оваа асоцијација во периодот 2009-2010 година. Бил член на Меѓународниот советодавен комитет на Њујоршката берза и на советодавниот одбор на приватниот сектор на Интерамериканската банка за развој (IDB). Во 2004 година во рамките на форумот „Аргентина-Мексико: Visión y Perspectivas“, бил награден со Орденот Мексиканска дел Агила Ацтека. Во 2008 година бил почестен од страна на Фундацион Конекс со „Наградата Платинум Конекс 2008: стопанственици од индустријата“; а во 2011 година бил избран за „производител на челик на годината“ од Здружението за технологија на железо и челик (AIST). Во 2013 година, Бизнис универзитетот во Колумбија го одликувал Паоло Рока со „Деминг куп“ како признание за влијанието на неговото лидерство врз конкурентноста на Тенарис.

 Наводи 

Категорија:Живи луѓе
Категорија:Италијански стопанственици
Категорија:Родени во 1952 година